КОМИ РЕСПУБЛИКАЛӦН ОЛАНПАС

**“Коми Республикалӧн Каналан Сӧветса депутатлӧн статус йылысь” Коми Республикаса Оланпасӧ вежсьӧмъяс пыртӧм йылысь**

# Примитӧма Коми Республикаса

# Каналан Сӧветӧн 2018 вося урасьӧм тӧлысь 28 лунӧ

**1 статья.** Пыртны “Коми Республикалӧн Каналан Сӧветса депутатлӧн статус йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 4 №, 4770 ст.; 7 №, 4911 ст.; 2008, 5 №, 205 ст.; 9 №, 426 ст.; 2009, 11 №, 171 ст.; 20 №, 351 ст.; 2011, 5 №, 87 ст.; 14 №, 346 ст.; 23 №, 606 ст.; 2012, 7 №, 172 ст.; 31 №, 694 ст.; 63 №, 1549 ст.; 2013, 5 №, 101 ст.; 17 №, 337 ст., 2014, 33 №, 678 ст.; 2015, 8 №, 89 ст.; 12 №, 153 ст.; 21 №, 271 ст.; 22 №, 303 ст.; 307 ст.; 26 №, 365 ст.; 2016, 4 №, 57 ст.; 2017, 8 №, 127 ст.; 9 №, 141 ст.; 152 ст.) татшӧм вежсьӧмъяс:

1. 5 статьяса 6 юкӧнӧ содтыны татшӧм сюрӧса абзац:

“Тайӧ юкӧнса медводдза абзацын индӧм депутатъясӧс коррупция боксянь инӧд торкалӧмсӧ вӧчӧмысь эскӧмлун воштӧмкӧд йитӧдын уджалан чинысь мездӧмӧн мыждӧм йылысь тӧдмӧгъяссӧ, тӧдмӧгъяс кындзи, мыйяс лоӧны канму гусяторйӧн, Каналан Сӧвет пыртӧ эскӧмлун воштӧмкӧд йитӧдын уджысь вештӧм йӧзлӧн реестрӧ, кутшӧмӧс урчитӧма “Коррупциялы паныд удж нуӧдӧм йылысь” Федеральнӧй оланпаслӧн 15 статьяӧн.”.

2. 9 статьяӧ содтыны татшӧм сюрӧса 21 юкӧн:

“21. Бӧрйысьысьяскӧд депутатлысь аддзысьлӧмъяссӧ нуӧдӧны “Россия Федерацияса оланпас пыртысь (бӧрйӧм) да олӧмӧ пӧртысь канму власьт органъяс котыртан ӧтувъя принципъяс йылысь” Федеральнӧй оланпас серти жыръясын, та могысь торйӧдӧм местаясын, кутшӧмъясӧс индӧны Коми Республикаса олӧмӧ пӧртысь власьт органъяс, меставывса асвеськӧдлан органъяс, а сідзжӧ керка йӧрпытшса мутасъясын сэк, кор найӧс нуӧдӧм понда оз кут торксьыны олӧм могмӧдан, транспорт либӧ социальнӧй инфраструктура, связь объектъяслӧн уджыс, оз кутны артмыны мытшӧдъяс пода йӧзлы да (либӧ) транспорт средствояслы ветлӧм вылӧ либӧ гражданалы олан жыръясӧн либӧ транспорт либӧ социальнӧй инфраструктура объектъясӧн вӧдитчӧм вылӧ. Татшӧм аддзысьлӧмъяс йылысь Коми Республикаса олӧмӧ пӧртысь власьт органъясӧ либӧ меставывса асвеськӧдлан органъясӧ юӧртны оз ков. Та дырйи депутат вермӧ водзвыв юӧртны индӧм органъясӧ найӧс нуӧдан кадпас да кад йылысь.

Бӧрйысьысьяскӧд депутатлысь аддзысьлӧмъяссӧ йӧзлы восьса мероприятие формаӧн нуӧдӧны собраниеяс, митингъяс, демонстрацияяс, шествиеяс да пикетируйтӧмъяс йылысь Россия Федерацияса оланпастэчас серти.”.

3. 15 статьяын:

1) 1 пунктын “, ӧтйӧза ӧтувъясса” кывъяс киритны;

2) содтыны татшӧм сюрӧса 11 пункт:

“11) ӧтйӧза ӧтувъясса юрнуӧдысьясӧн да мукӧд чина йӧзӧн федеральнӧй оланпастэчас серти;”.

4. 32 статьяын:

1) “Депутатлысь оланпас серти удж торкӧмысь” кывъяс вежны “1. Депутатлысь оланпас серти удж торкӧмысь (бӧрйысьысьяскӧд депутатлысь аддзысьлӧмъяссӧ йӧзлы восьса мероприятие формаӧн котыртӧм либӧ нуӧдӧм кындзи, кутшӧмӧс индӧма собраниеяс, митингъяс, демонстрацияяс, шествиеяс да пикетируйтӧмъяс йылысь Россия Федерацияса оланпастэчасӧн)” кывъясӧн;

2) содтыны татшӧм сюрӧса 2 юкӧн:

“2. Бӧрйысьысьяскӧд депутатлысь аддзысьлӧмъяс йӧзлы восьса мероприятие формаӧн, кутшӧмӧс индӧма собраниеяс, митингъяс, демонстрацияяс, шествиеяс да пикетируйтӧмъяс йылысь Россия Федерацияса оланпастэчасӧн, котыртӧмсӧ либӧ нуӧдӧмсӧ торкӧмысь кыскӧны административнӧй кывкутӧмӧ Россия Федерацияса оланпастэчас серти.”.

**2 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти.

Коми Республикаса Юралысь С.А. Гапликов

Сыктывкар

2018 вося рака тӧлысь 6 лун

12-РЗ №